open-index/open-wikipedia-markdown huggingface dataset:
Janina Minge

**Janina Minge** (s. 11. kesäkuuta 1999) on saksalainen jalkapalloilija. Hän on pelipaikaltaan keskikenttäpelaaja. Hän on pelannut Saksan maajoukkueessa heinäkuun 7. päivään 2025 mennessä 22 maaottelua ja tehnyt niissä yhden maalin.

Minge pelasi naisten maajoukkueessa ensimmäisen kerran helmikuussa 2023 Ruotsia vastaan. Hän pääsi Pariisin kesäolympialaisiin 2024 alun perin joukkueeseen valitun Lena Oberdorfin loukkaannuttua. Minge pelasi olympiaturnauksessa joukkueensa kaikki kuusi ottelua avauskokoonpanossa ja saavutti olympiapronssia.

Minge voitti alle 17-vuotiaiden Euroopan-mestaruuden vuonna 2016.

Minge on edustanut Saksan Bundesliigassa SC Freiburgia kausina 2015–2024 ja VfL Wolfsburgia kaudesta 2024–2025 alkaen.

## Lähteet

## Aiheesta muualla
Armor Force

**Armor Force** (kiinaksi *圣殿骑士乐队*) on viikinkimetallia ja folk metalia soittava yhtye, joka perustettiin Kiinan Pekingissä syyskuussa 2013. Yhtyeen kappaleissa on voimakasta vokalisointia sekä runsaasti eurooppalaisia perinteisiä soittimia kuten pillit, harppu ja säkkipilli luomassa aitoa eurooppalaista keskiaikaista fantasia-ilmaisua.

## Diskografia
### Albumit

## Lähteet

## Aiheesta muualla
* Pyhän Temppelin Ritariyhtyeen Sina Weibo
(416400) 2003 UZ117

**** on Haumea-ryhmään kuuluva transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään 38,39 astronomisen yksikön päässä ja etäisimmillään 50,61 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Pyörähdysaika akselin ympäri on .

## Lähteet
I Gusti Ayu Kadek Murniasih

**I Gusti Ayu Kadek Murniasih** (1966 Tabanan, Bali – 2006 Bali) oli indonesialainen taidemaalari.

Murniasih asutettiin lapsena perheineen Indonesian väestönsiirroissa Etelä-Sulawesiin. Hän joutui lapsena seksuaalisen hyväksikäytön uhriksi ja oli 10-vuotiaasta saakka kotiapulaisena Jakartassa. Murniasih oli taiteilijana pitkälti itseoppinut, mutta sai neuvoja I Dewa Putu Mokohilta ja oppi Pengosekanin maalaustyylin. Hän asettui Ubudiin. Hän meni naimisiin, mutta avioliitto päättyi eroon.

Murniasih kuvasi teoksissaan seksuaalisuutta surrealistisella tyylillä. Hän kuvasi myös traumaa ja yhdisti teoksiinsa väkivaltaisia, absurdeja aineksia. Murniasih kuoli munasarjasyöpään 39-vuotiaana. Hänen teoksiaan on ollut esillä muun muassa Sydneyn biennaalissa. 

## Lähteet
Planet Zoo

**Planet Zoo** on Frontier Developmentsin kehittämä ja julkaisema strategia-/simulaatiopeli. Peli on julkaistu vuonna  Windowsille ja vuonna  PlayStation 5:lle ja Xbox Series X/S:lle.

## Pelaaminen
Pelissä rakennetaan ja hallitaan omaa eläintarhaa. Pelissä on noin 70 lajia, joille voi suunnitella omat alueet. Vain muutama eläimistä on lintuja ja kaloja ei ole. Pelin uramoodi muistuttaa enemmän pitkää opastusta peliin kuin tyhjästä aloittaminen.

## Vastaanotto
Peli sai *[[Game Informer]]in* arvostelussa arvosanaksi 7/10. Arvostelun mukaan pelin valikkopohjainen käyttöliittymä ja heikosti selitetyt hallintatyökalut tekevät siitä liian vaikeaselkoisen.

Peli sai IGN:n arvostelussa arvosanaksi 8.5/10. Arvostelussa kehuttiin ulkoasua ja pelaajalle annettuja mahdollisuuksia muokata eläintarhaa.

Peli sai GameSpotin arvostelussa arvosanaksi 7/10. Kehuja saivat eläinten ulkonäkö ja äänet, sekä hallinnan yksityiskohtaisuus, mutta käyttöliittymä sai moitteita.

## Lähteet

## Aiheesta muualla
*
Palaun osavaltiot

**[[Palau]]** jakautuu 16 osavaltioon, jotka muodostettiin Palaun itsenäistymisen yhteydessä. Osavaltiot noudattelevat Palaun 16 perinteistä asutuskeskusta. Osavaltioista 10 sijaitsee Babeldaobin saarella.

## Rooli ja tehtävät
Palaun perustuslain mukaan osavaltioiden tulee noudattaa demokraattisia ja perinteisiä palaulaisia periaatteita, eikä niiden toiminta saa olla ristiriidassa Palaun perustuslain kanssa. Kaikki sellaiset asiat, joita ei ole erikseen nimetty valtion tehtäviksi tai joita valtio ei ole erikseen kieltänyt, ovat osavaltioiden päätettävissä. Osavaltiot saavat kantaa omia verojaan tai ottaa julkista velkaa, mikäli Olbiil era Kelulau antaa tähän luvan. Perustuslaki kieltää osavaltioita irtautumasta Palausta.

Osavaltioilla on omat perustuslakinsa, lainsäädäntöelimensä ja kuvernöörinsä. Lisäksi osavaltioissa toimii niiden perustuslakien puitteissa perinteisten päälliköiden edustustot, joilla on neuvoa-antava rooli poliittisessa päätöksenteossa.

Väestönlaskenta tehdään Palaulla osavaltioittain eikä yksittäisten kuntien perusteella.

## Luettelo Palaun osavaltioista

## Lähteet
Yisrael Galili (keksijä)

**Yisrael Galili** (, syntyjään **Yisrael Balashnikov**; 23. lokakuuta 1923 – 9. maaliskuuta 1995) oli israelilainen asesuunnittelija, jonka tunnetuin työ on Galil-rynnäkkökivääri. Hän myös auttoi Uzi-konepistoolin suunnitelussa. 

## Ura
Galili, syntynyt Neuvostoliitossa 1923, muutti Palestiinan Brittiläiseen Mandaattiin nuorena. Hän vapaanehtoisesti työskenteli Haganan kanssa aseiden valmistuksessa. Hän asettui uuteen Israelin valtioon, ja muutti sukunimensä Galiliin. Hän liittyi Israel Military Industriesiin vuonna 1948. Kuuden päivän sodan aikana vuonna 1967, Israelin puolustusvoimat kaappasi monta AK-alustan rynnäkkökivääriä Egyptiläisiltä sotilailta jotka toimi kuivissa olosuhteissa paremmin kuin Israelin käyttämä FN FAL. AK-alustasta inspiroituneena Israelin puolustusvoimat arvioi sitä perusteellisesti ja aloitti uuden rynnäkkökiväärin suunnittelun. Tehtävä annettiin kahdelle ryhmälle: toista johti Uzi-konepistoolin suunnittelija Uziel Gal ja toista Galili. Lisäinspiraatiota saatiin suomalaisesta RK 62 -rynnäkkökivääristä, ja Galilin ensimmäisissä prototyypeissä käytettiin sen runkoja. Galili kehitti yhdessä Yakov Liorin kanssa Galil-rynnäkkökiväärin, joka nimettiin hänen mukaansa. Kokeita suoritettiin 1960-luvun lopulta 1970-luvun alkuun asti, ja Galilin kivääri valittiin lopulta voittajaksi. Tämän seurauksena Galil otettiin armeijan käyttöön. Galil-rynnäkkökivääri pohjautuu vahvasti Kalashnikovin AK-47:n. Vuonna 1973 Galili sai saavutuksestaan Israelin puolustuspalkinnon.

## Kuolema
Galili kuoli Israelissa sydänkohtaukseen 9. maaliskuuta 1995.

## Lähteet
Olivier Marleix

**Olivier Marleix** (6. helmikuuta 1971 Boulogne-Billancourt – 7. heinäkuuta 2025 Anet) oli ranskalainen Les Républicains -puolueen poliitikko. Hänen isänsä on poliitikko Alain Marleix.

Marleix istui vuodesta 2012 lähtien Ranskan kansalliskokouksessa. Hän erikoistui teollisuuspolitiikkaan. Marleix kritisoi Emmanuel Macronia muun muassa Alstomin energiajaoksen kiistanalaisesta myynnistä General Electricille; hänen mukaansa Macronilla oli keskeinen rooli myynnin hyväksymisessä. Marleix johti puolueensa edustajaryhmää kansalliskokouksessa vuosina 2022–2024. Hän toimi Anet’n kaupungin pormestarina vuosina 2008–2017. Marleixilla oli kaksi tytärtä. Marleix teki itsemurhan hirttäytymällä kotonaan 7. heinäkuuta 2025.

## Lähteet
Puoliponinhäntä

**Puoliponinhännällä** eli puoliponnarilla viitataan hiustyyliin, jossa osa hiuksista, yleensä korkeintaan puolet, on sidottu pienelle poninhännälle tai nutturalle loppujen hiuksien ollessa auki. Tämä pikkuponinhäntä tai -nuttura sidotaan tässä tyylissä usein takaraivolle tai päälaelle.

Puoliponinhäntä on 2010-luvulla noussut muotiin. Puoliponnarissa voidaan käyttää apuna myös esimerkiksi hainhammasklipsejä tavallisen ponnarilenkin asemasta.

## Lähteet
Tiina Heiska

**Tiina Heiska** (s. 1959) on helsinkiläinen kuvataiteilija. Hän valmistui Kuvataideakatemiasta vuonna 1987 ja kuvataiteen maisteriksi vuonna 2001.

Heiskan maalauksissa on usein ihmishahmoja viitteellisesti esitetyssä tilassa. Tekniikka  paljastaa maalausprosessin, sillä vedoista voi tunnistaa käden liikkeet. Värien intensiteetti on minimaalinen ja monokromaattinen, mutta silti voimakas.

Heiskan töitä on esitelty on useissa ryhmä- ja yksityisnäyttelyissä Suomessa ja ulkomailla. Hänen teoksiaan on useissa suomalaisissa taide- ja museokokoelmissa, kuten muun muassa HAM Helsingin kaupungin taidemuseon, Sara Hildénin taidemuseon, Saastamoisen säätiön ja Jenny ja Antti Wihurin rahaston kokoelmissa.

## Lähteet

## Aiheesta muualla
* https://kuvataiteilijamatrikkeli.fi/taiteilija/tiina-heiska
* https://tiinaheiska.fi
Greve

**Greve** on taajama Greven kunnassa Tanskassa. Taajamassa oli 742 asukasta vuoden 2025 alussa.

## Väestökehitys

## Lähteet

## Aiheesta muualla
Markkinajärvi

**Markkinajärvi** voi tarkoittaa:

* Markkinajärvi, järvi Kouvolassa
* Markkinajärvi, järvi Mänttä-Vilppulassa
Esrum

**Esrum** on taajama Gribskovin kunnassa Tanskassa. Taajamassa oli 486 asukasta vuoden 2025 alussa.

Esrumissa sijaitsi keskiajalla luostari, josta esrom-juusto on peräisin.

## Väestökehitys

## Lähteet

## Aiheesta muualla
Be Alive

**Be Alive** on yhdysvaltalaisen laulaja Beyoncén kappale vuodelta 2021. Se julkaistiin vuoden 2021 elämäkertaelokuvaa *[[King Richard: Williamsien tarina]]* varten.

Kappale oli ehdolla parhaan laulun Oscariksi vuoden 2022 Oscar-gaalassa. Ehdokkuus oli Beyoncén ensimmäinen.

## Lähteet
Vilhelm Kyhn

**Peter Vilhelm Carl Kyhn** (31. maaliskuuta 1819 – 11. toukokuuta 1903) oli tanskalainen kansallisromanttinen taidemaalari. Hän opiskeli Kuninkaallisessa taideakatemiassa vuosina 1836–1843 C. W. Eckersbergin ja J. L. Lundin johdolla. Kyhn itse puolestaan opetti muun muassa Anna Ancheria.
## Teoksia

Vinteraften i en skov.jpg|*Vinteraften i en skov* (1853)
Isskruninger ved Tårbæk.jpg|*Isskruninger ved Tårbæk* (1853)
Vilhelm Kyhn - Landskab ved Rye, solnedgang - 1871.png|*Landskab ved Rye* (1871)
Præstegården i Greve.jpg|*Præstegården i Greve* (1877)

## Lähteet

## Aiheesta muualla
Black Parade (kappale)

**Black Parade** on yhdysvaltalaisen laulaja Beyoncén kappale vuodelta 2020. Se julkaistiin George Floydin kuoleman ja sitä seuranneiden protestien jälkeen. Kappale julkaistiin yllättäen 19. kesäkuuta 2020, jota kutsutaan myös Juneteenthiksi, jolloin Yhdysvalloissa muistetaann orjuuden lakkauttamista. Kappale lisättiin Beyoncén *[[The Lion King: The Gift]]* -albumin deluxe-versiolle.

## Lähteet
Surangel Whipps Jr.

**Surangel Whipps Jr.** (s. 9. elokuuta 1968) on palaulainen liikemies ja poliitikko, joka on vuodesta 2021 toiminut maan presidenttinä.

## Tausta ja yksityiselämä
Whipps syntyi vuonna 1968 Baltimoressa. Hänen isänsä oli palaulainen ja äiti amerikkalainen, jotka olivat poikansa syntyessä vielä molemmat opiskelijoita. Vanhempien valmistumisen jälkeen, Whippsin ollessa 4-vuotias, perhe muutti Palaulle.

Whipps on opiskellut yritysjohtamista UCLA:ssa, josta hön valmistui maisteriksi vuonna 1992. Hän on Surangel and Sons -nimisen kaupan toimitusjohtaja. Hänen johdollaan yritys koki merkittävää kasvua työllistäen 600 henkilöä.

Vuonna 1999 Whipps meni naimisiin Valerie Whippsin (o.s. Remengesau) kanssa. Parilla on kolme tytärtä ja yksi poika. Uskonnolliselta vakaumukseltaan Whipps on seitsemännen päivän adventisti.

## Poliittinen ura
Vuodesta 1996 lähtien Whipps on toiminut Korean tasavallan Palaun-kunniakonsulina. Lisäksi hän on toiminut mm. Palaun kauppakamarin hallituksen jäsenenä ja Ngatpangin osavaltion maa- ja vesialueista vastaavassa elimessä.

Whipps valittiin senaattoriksi ensimmäisen kerran vuonna 2009. Hän uusi paikkansa vuonna 2016. Samana vuonna Whipps oli ehdolla myös presidentinvaaleissa, mutta hävisi Thomas Remengesau Jr.:lle.

Vuoden 2020 vaaleissa Whipps kampanjoi mm. uusien tulonlähteiden luomisella. Hänet valittiin presidentiksi ja hänen vastaehdokkaansa oli Raynold Oilouch. Whipps valittiin toiselle kaudelle vuoden 2024 vaaleissa. Näissä vaaleissa yksi keskeinen vaaliteema oli Whippsin kaudella käyttöön otettu 15 % suuruinen arvonlisävero, jonka hänen vastaehdokkaansa Remengesau Jr. lupasi kumota, mikäli tulisi valituksi.

### Poliittisia kantoja
Whipps kannattaa diplomaattisten suhteiden säilyttämistä Taiwanin kanssa. Noustessaan presidentiksi hän vannoi kamppailevansa Kiinan harjoittamaa ryöstökalastusta vastaan ja ettei tunnustaisi Kiinaa Taiwanin sijaan. 

Whipps on puhunut kansaivälisellä kentällä toimista ilmastonmuutoksia vastaan ja arvostellut suurempien maiden toimettomuutta mm. COP26-ilmastokokouksessa. Whipps piti 29. heinäkuuta 2024 *[[Upholding the Common Heritage of Humankind]]* -nimisen puheen, jossa hän vetosi syvänmeren kaivauksien aloittamista vastaan.

## Lähteet
Tribune de Genève

**Tribune de Genève** on sveitsiläinen vuonna 1879 perustettu sanomalehti, jonka toimitus on Genevessä. Lehti ilmestyy päivittäin ja on linjaltaan keskusta-vasemmistolainen.
## Lähteet

## Aiheesta muualla
* Lehden verkkosivut
Samer

**Samer** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 16 kilometriä Boulogne-sur-Merin kaupungista kaakkoon.

Samer sijaitsee Boulonnaisin aluetta ympäröivien kukkuloiden juurella. Kaupunki on osa Caps et Marais d'Opalen alueellista luonnonpuistoa. Samerissa kasvatetaan laadustaan tunnettua mansikkaa, ja siellä järjestetään vuosittain mansikkafestivaali.

## Historia
Samerin alkuperä on hyvin vanha. Ympäröivältä alueelta on löydetty lukuisia hautausmaita, jotka arkeologit ajoittavat Merovechin aikaan. 600-luvulla tämä alue tunnettiin nimellä Sylviacus, jolloin sinne rakennettiin luostari frankkien kuningas Klotar II:n hallintakauden lopulla. Luostari rakennettiin nuoren miehen nimeltä Wulmer toimesta. Saint Wulmerin luostari tuhoutui 900-luvulla normannien hyökkäysten aikana. Ensimmäiset kunnostustyöt kestivät 200 vuotta, mutta ne saatiin tehtyä, koska luostarilla oli lukuisia tulonlähteitä ja kartanoita. Myös Boulognen kreivit olivat luostarin suuria hyväntekijöitä, ja he osallistuivat luostarin restaurointiin. Kunnan nimi muotoutui nimestä Saint Wulmer ajan saatossa muotoon Samer. 1200-luvulla kylässä asui historiallinen henkilö, munkki Eustace. Hän liittyi Samerin luostariin munkkina, ja päätti elämänsä merirosvona. Satavuotinen sota aiheutti jälleen suurta tuhoa luostarille, ja kylä tuhottiin Crécyn taistelun jälkeen vuonna 1346. Tämän jälkeen noin vuonna 1412 Warwickin ja Kentin jaarlit sytyttivät sen tuleen. Vuonna 1540 englantilaiset tuhosivat kylän uudelleen. Vallankumouksen aikana 1700-luvun lopulla luostarissa oli jäljellä seitsemän munkkia. Nykyään Saint Wulmerin luostarista on jäljellä vain pieni osa.

## Saint-Martinin kirkko
Kunnan nähtävyyksiä on Saint-Martinin goottilaistyylinen kirkko. Keskiajalla oli yleistä rakentaa taloja ja yrityksiä kirkkojen ympärille, erityisesti kirkon julkisivuun. Euroopassa on säilyttänyt vain kaksi kirkkoa, jotka ovat rakennettu näin. Saint-Martinin kirkon lisäksi toinen on Prahassa. Kirkko on omistettu Martinus Toursilaiselle. Kirkon kuori ja keskilaiva ovat peräisin 1400-luvulta. Kirkon pilareiden uskotaan olevan peräisin aiemmin tuhoutuneesta luostarikirkosta. Kasteallas on alueen vanhimpia, ja se on peräisin 1000-luvulta. Kirkko tuhoutui lähes kokonaan noin vuonna 1560, ja se restauroitiin vuosina 1660–1668.

## Tunnettuja kuntalaisia
*Eustache I Boulognelainen (1010-1047), Boulognen kreivi
*Jean Mouton (1459-1522), säveltäjä
*Jean-Carles Cazin (1841-1901), taidemaalari

## Lähteet

## Aiheesta muualla
Riikka Tahvanaisen murha

24-vuotiaan **Riikka Tahvanaisen murha** tapahtui Joensuussa sunnuntaina 3. syyskuuta 2000. Henkirikos tapahtui aamuyöllä, kun Tahvanainen oli matkalla Joensuun keskustassa sijaitsevasta ravintola Bepopista Penttilässä sijaitsevalle asunnolle. Murhasta tuomittiin eläinlääkärinä työskennellyt Vesa Petteri Mustonen (s. 1967). 

## Tapahtumien kulku
Sairaanhoitajana työskennellyt Riikka Tahvanainen oli viettänyt lauantai-iltaa työkavereiden kanssa ja ilta jatkui Joensuun Siltakadulla sijaitsevaan ravintola Bepopiin. Aamuyöllä valvontakameraan tallentui, kun Tahvanainen poistui ravintolan luota kello 3:24. Tahvanainen ylitti Torikadun ja meni kauppatorille päin, kunnes noin puoli tuntia myöhemmin hän käveli Rantakadun ja Torikadun risteyksen luona kohti Pielisjoen ylittävää Itäsiltaa. Tahvanaisen liikkeet tallentuivat Bepopin viereisen Sokoksen valvontakameraan. 

Mustonen oli lähtenyt seuraamaan Tahvanaista tämän kulkiessa kohti Penttilässä sijaitsevaa asuntoa. Pohjois-Karjalan ammattiopiston läheisyydessä Mustonen hyökkäsi Tahvanaisen kimppuun. Kertomansa mukaan Mustonen hakkasi uhriaan katkaistulla harjanvarrella päähän ja esti tämän hengityksen kunnes uhrista tuli tajuton. 

Tajuttomaan Tahvanaiseen Mustonen ruiskutti eläinten lopettamiseen käytettävää T61-lääkettä. Tämän jälkeen hän laittoi naisen autonsa tavaratilaan ja kuljetti tämän Liperiin Viinijärvelle. Mustonen heitti Tahvanaisen Viinijärveen lähelle Käsämän salmea, jonne tämä hukkui. Lopulliseksi kuolinsyyksi todettiin hukkuminen, mutta kuolemaa edesauttoivat pahoinpitely, Mustosen ruiskuttama lääke ja uhrin humalatila. 

## Lähteet
Déjà Vu (Beyoncén kappale)

**Déjà Vu** on yhdysvaltalaisen laulaja Beyoncén kappale hänen toiselta studioalbumilta *[[B’Day]]*. Kappaleessa vierailee räppäri Jay Z. Kappaleen on tuottanut Darkchild, 808-Ray, Jon Jon ja Beyoncé.

”Déjà Vu” oli korkeimmillaan Yhdysvaltojen Billboard Hot 100 -listan sijalla neljä. Yhdysvalloissa kappale on myynyt platinalevyn verran. Noin 5 000 fania vetosi verkossa  kappaleen musiikkivideon uudelleen kuvaamisen puolesta, valittaen muun muassa teeman puutteesta, puvustuksen valinnoista sekä väitetyistä seksuaalisista kanssakäymisistä Beyoncén ja Jay Z:n välillä.

## Taustaa ja tuotanto
Vuonna 2005 yhdysvaltalaiset tuottaja Rodney Jerkins eli Darkchild ja Jon Jon Traxx ”keksivät idean tehdä vanhan koulukunnan kappaleen, jossa olisi oikea basso ja torvet.” Traxx ja Jerkins äänittivät ensin bassoraidat, joiden päälle lisättiin lyömäsoittimet, torvet ja lauluosuudet. Tuotanto tapahtui Jerkinsin studiolla New Jerseyssä sekä Sony Music Studiosilla New York Cityssä.

## Musiikki ja sanoitukset
”Déjà Vu” on nykyaikainen R&B-kappale, joka esitetään maltillisessa hip hop-groovessa. Kappaleeseen on vaikuttanut myös 1970-luvun lopun funk-musiikki ja siinä on soulin sekä tanssipopin elementtejä. IGN Musicin Spence D. totesi, että Beyoncén laulu on kappaleessa ”silkinpehmeää”, ja että hänen äänialansa kallistuu korkeisiin säveliin mikä on vastakohdassa kappaleen matalan äänimaailman kanssa. PopMattersin Mike Joseph kirjoitti, että ”Déjà Vu” muistuttaa Michael Jacksonin kappaletta ”Off the Wall” (1980).

Kappaleen nimi viittaa déjà-vu-ilmiöön. Kappaleen sanoitukset noudattavat säkeistö-esikertosäe-kertosäe -rakennetta ja sisältää kaksi rap-säkeistöä. Kappaleessa on paljon koukkuja, mikä voi muistuttaa kappaletta Crazy in Love.

## Vastaanotto
”Déjà Vu” sai kriitikoilta vaihtelevia ja myönteisiä arvioita. PopMattersin Mike Joseph totesi, että oli ”mahtavaa kuulla Beyoncén laulavan täysillä täyteläisen grooven päällä live-soittimien kera.” IGN Musicin Spence D. kehui Jerkinsin bassovoittoista groovea ja kertoi sen vievän kappaleen täydellisyyteen. The Guardianin Caroline Sullivan kehui Beyoncén ja Jay Z:n yhteistyötä ja kuvaili kappaletta upeaksi. Hän kirjoitti myös, että vaikka Jay Z ei ole fyysisesti paikalle, onnistuu hän silti tuomaan Beyoncésta esiin jotakin vaikuttavaa, joka tuo mieleen ”nuoren ja aloittelevan Tina Turnerin.” The Sydney Morning Heraldin Bernard Zuel kehui Beyoncén määrätietoisuutta esitäessään kappaletta ja piti sen ostamista kannattavana.

## Menestys
”Déjà Vu” debytoi Yhdysvaltain Billboard Hot 100 -listan sijalla 44. kuukautta ennen kuin kappale julkaistiin fyysisesti. Digitaalisten ja fyysisten versioiden julkaisun jälkeen kappale myi ensimmäisellä viikolla 75 000 latausta. Kappale oli korkeimmillaan listalla sijalla 4. 

Iso-Britanniassa kappale debytoi singelistan kärjessä tehden siitä sekä Beyoncén että Jay Z:n toisen listaykkösen Britanniassa. Suomessa kappale oli korkeimmillaan singelistan sijalla kuusi. Australiassa ”Déjà Vu” oli vuoden 2006 98. myydyin single.

## Lähteet
Marco Tamayo

**Marco Tamayo** (s. 5. syyskuuta 1973 Havanna) on kuubalaissyntyinen kitaristi ja säveltäjä. Hän muutti Itävaltaan vuonna 1995 ja sai sittemmin maan kansalaisuuden.

Tamayo aloitti kitaransoiton 3-vuotiaana ja teki ensimmäisen kansainvälisen kiertueensa 10-vuotiaana vieraillessaan Itä-Saksassa ja Bulgariassa. Hän opiskeli Kuuballa Antonio Alberto Rodríguezin ja Leo Brouwerin johdolla. Vuodesta 1995 hän jatkoi opintojaan Salzburgin Mozarteumissa Eliot Fiskin luokalla. Tamayo sai opetusta lisäksi Rainer Schmidtiltä, Anthony Spiriltä ja Nikolaus Harnoncourtilta. Hän voitti useita kansainvälisiä kilpailuja, kuten kansainvälisen Michele Pittaluga -kitarakilpailun Alessandriassa vuonna 1999. Sittemmin hän on itse osallistunut Michele Pittaluga -kilpailun taiteelliseen johtoon. Tamayo on vieraillut säännöllisesti tuomarina eri kilpailuissa. Hän sai Alessandrian kunniakaupunkilaisuuden vuonna 2006.

Tamayo on kiertänyt esiintyjänä Euroopassa, Aasiassa, Yhdysvalloissa, Etelä-Afrikassa ja Mosambikissa. Hän on soittanut muiden muassa Leo Brouwerin, Kurt Redelin, Damian Iorion, Philippe Benderin ja Alexis Sorianon johdolla. Hän on levyttänyt Naxokselle. Tamayo on opettanut Mozarteumissa, Klagenfurtin Landeskonservatoriumissa ja Universität der Künste Berlinissä. Hän on myös julkaissut kitaransoiton oppimateriaalia ja johtanut vuonna 2014 perustettua Marco Tamayo Edition -kustantamoa. Hän on säveltänyt musiikkia kitaralle.

## Lähteet
Manner-Australia

**Manner-Australia** on Australia ilman Tasmaniaa ja muita ympärillä olevia saaria.

Australian päämaahan kuuluu Australian osavaltiot Uusi Etelä-Wales, Queensland, Etelä-Australia, Victoria ja Länsi-Australia ja territoriot Australian pääkaupunkiterritorio, Jervis Bay Territory ja Pohjoisterritorio.

## Lähteet
Pedro Aguayo

**Pedro Roberto Aguayo Cubillo** (heinäkuu 1939 Guayaquil – 5. heinäkuuta 2025 Guayaquil) oli ecuadorilainen poliitikko.

Aguayo toimi Ecuadorin varapresidenttinä vuonna 1998 Fabián Alarcónin presidenttikauden viimeisten neljän kuukauden aikana. Hän perusti Fundación Ecuadorin vuonna 1992. Aguayo toimi Santiago de Guayaquilin katolisen yliopiston rehtorina, Kansallisen tilasto- ja väestönlaskentainstituutin johtajana sekä Ecuadorin edustajana Inter-American Development Bankissa.

## Lähteet
Konginkankaan paloasema

**Konginkankaan paloasema** sijaitsee Äänekosken kaupungin Konginkankaan taajamassa osoitteessa Konginkankaantie 174. Se toimii Keski-Suomen pelastuslaitoksen alaisuudessa. Asemalla toimii vapaaehtoinen palokunta, Konginkangaan VPK ry, jolla on hälytysosasto, naisosasto ja nuoriso-osasto. 

Konginkankaalla 19. maaliskuuta 2004 kello 02.08 tapahtuneen Konginkankaan linja-autoturman johdosta Konginkankaan paloasemalta hälytettiin yksiköitä pelastustöihin. Osa VPK:n miehistöstä joutui työskentelemään onnettomuuspaikalla yhtäjaksoisesti lähes 18 tuntia.

## Lähteet

## Aiheesta muualla

* Keski-Suomen pelastuslaitos (verkkosivut)
205 Martha

**205 Martha (A879 TB)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,68 astronomisen yksikön ja etäisimmillään 2,88 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidin spektrityyppi on C- tai Ch-luokkaa (SMASSII).

## Lähteet
Jennifer Geerlings-Simons

**Jennifer Geerlings-Simons** (s. 5. syyskuuta 1953) on surinamelainen poliitikko. Surinamen kansalliskokous valitsi hänet maan presidentiksi 6. heinäkuuta 2025, ja hän astui virkaan 16. heinäkuuta 2025. Geerlings-Simons edustaa Kansallisdemokraattista puoluetta (NPD) ja on aiemmin toiminut parlamentin puheenjohtajana. Hän on luvannut hyödyntää Surinamen luonnonvaroja, muun muassa hiljattain löytynyttä öljyä, nostaakseen maan elintasoa.

Geerlings-Simons on ensimmäinen nainen Surinamen presidenttinä. Hänellä on lääketieteen tutkinto Anton de Komin yliopistosta.
## Lähteet

## Aiheesta muualla
Äänekosken VPK:n talo

**Äänekosken VPK:n talo** sijaitsee Äänekoskella osoitteessa Pitkäkatu 23. Äänekosken vapaaehtoisen palokunta on perustettu 1896 ja nykyinen talo on valmistunut 1956.  Hälytysosasto osallistuu Keski-Suomen pelastuslaitoksen sammutus- ja pelastustehtäviin tehdyn sopimuksen perusteella. VPK on sopinut vähintään yhden henkilön lähettämisestä hälytystehtäviin 15 minuutin kulttua hälytyksestä. Hälytyksiin osallistuvaan miehistöön kuuluu noin 25 henkeä ja näistä noin puolella on savusukelluskelpoisuus. Hälytystehtäviä on vuodessa noin 100 ja suurin osa näistä on automaattisia palohälytyksiä. Hälytysosasto järjestää viikoittain harjoituksia. Talossa toimii myös VPK:n nuoriso-osasto.

## Lähteet

## Aiheesta muualla

* Keski-Suomen pelastuslaitos (verkkosivut)
* Äänekosken VPK (verkkosivut)
Phantom Brave: The Lost Hero

**Phantom Brave: The Lost Hero** on Nippon Ichin kehittämä ja NIS American julkaisema taktinen roolipeli. Peli on julkaistu vuonna  Nintendo Switchille, PlayStation 5:lle, Windowsille ja Xbox Series X/S:lle.

## Tarina
Marona on nuori tyttö, jolla on kyky puhua kuolleiden hengille ja hän matkustaa Ivoiren merimaailmassa. Kun aavelaivojen laivue hyökkää Maronan on koottava joukko, joka aiemmin onnistui taltuttamaan aavelaivat.

## Pelaaminen
Peli on vuoropohjainen taktinen roolipeli, jossa on vapaa liikkuminen pelikentällä (ilman ruudukkoa). Henkiä voi kutsua taistelun aikana ja sitoa nämä kentällä oleviin esineisiin, ja esineet määrittävät näiden tason. 

## Vastaanotto
Peli sai Siliconeran arvostelussa arvosanaksi 8/10.

## Lähteet
Paratiisin paluumuuttaja

**Paratiisin paluumuuttaja** () on australialais-brittiläinen rikoskomediadraamasarja, jonka ensimmäinen tuotantokausi esitettiin Australiassa 8. syyskuuta – 13. lokakuuta 2024 ja Isossa-Britanniassa 22. marraskuuta – 27. joulukuuta 2024. *[[Murha paratiisissa]]* -rikossarjan toinen spin-off-sarja ja sen päähenkilö on Anna Samsonin näyttelemä rikoskomisario Mackenzie Clarke.

## Juoni
Rikoskomisario Mackenzie Clarke joutuu lähtemään Lontoosta epäilysten alaisena ja palaamaan kotikaupunkiinsa Dolphin Coveen Australiaan, jossa hänen sinnikkyytensä ja työmoraalinsa auttavat häntä ratkaisemaan murhamysteerejä.

## Näyttelijät
### Päähahmot

### Vierailevat

## Lähteet
* 
*
Tuiran kaksoismurha

**Tuiran kaksoismurha** on Tuirassa Oulussa 25. marraskuuta 1997 tehty rikos, jonka uhriksi joutunut eläkeläispariskunta löydettiin kerrostaloasuntonsa kylpyhuoneesta sidottuna ja surmattuna kaksi päivää myöhemmin. Uhrit olivat 69-vuotias Aili ja 67-vuotias Toivo Lempinen.

## Taustat ja rikos
Tuiran kaksoismurha tehtiin poliisin mukaan todennäköisimmin 25. marraskuuta 1997 klo 9.30–10 välisenä aikana. Tätä tukivat havainnot metelistä. Sidotut ja surmatut uhrit löysi osoitteessa Kallenkuja 4 sijainneesta kerrostaloasunnosta pariskunnan poika, joka meni yleisavaimella asuntoon iltapäivällä 27. marraskuuta 1997. Uhreilla ei ollut rikostaustaa. Poliisi kuvaili tekotapaa erittäin raa'aksi. Murhissa käytettiin useita välineitä, joista osa on poliisin hallussa. Yhtä näistä on kuvailtu tylpäksi lyömäaseeksi. Tapausta alettiin tutkia kahtena murhana erityisen raakuuden ja julmuuden perusteella. Poliisin mukaan kerrostaloasuntoa ei ollut sotkettu eikä sieltä ollut viety mitään. Poliisin mukaan tekijä oli todennäköisesti uhreille tuttu henkilö.

Toivo Lempinen loi työuran insinöörinä ja toimi sitten Oulun kunnallisten eläkeläisten puheenjohtajana.

## Tutkinta ja myöhempi käsittely
Poliisille ilmoitettiin 25. marraskuuta 1997 noin klo 9.40 kerrostalossa tehty havainto hopeanväriseen haalariin pukeutuneesta miehestä, joka kantoi alumiinisalkkua ja käytti mustaa vyötä tai vyölaukkua. Havaittu henkilö oli kulkenut hissillä kerrostalon alakertaan ja poistunut ulko-ovesta. Havaintoa haalariin pukeutuneesta miehestä käsiteltiin Poliisi-TV:ssä huhtikuussa 2001. Vuonna 2010 tapauksen silloinen tutkinnanjohtaja kuitenkin kertoi Poliisi-TV:ssä, että tapauksesta oli aikoinaan tullut poliisille poikkeuksellisen vähän vihjeitä. Tuntemattoman henkilön DNA saatiin eristettyä rikospaikkanäytteestä vuonna 2017. Poliisi kuvaili tunnistamatonta DNA-näytettä huonolaatuiseksi.

Tuiran kaksoismurhan tutkintavastuu siirtyi kesällä 2022 Keskusrikospoliisille, joka aloitti vertailtavien DNA-näytteiden keräämisen marraskuussa 2022. Syksyllä 2023 Keskusrikospoliisi sai vihjeen hieman ennen kaksoismurhaa vankilasta vapautuneesta seksuaalirikollisesta, joka oli asettunut asumaan lähelle uhreja. Tunnistamaton DNA-näyte ei täsmännyt häneen. Keskusrikospoliisi ilmoitti hiljattain kuulleensa useita henkilöitä epäiltyinä Tuiran kaksoismurhasta ja aloittavansa laajan DNA-tutkimuksen rikoksen selvittämiseksi. Keskusrikospoliisin mukaan kerrostalossa havaitun haalariin pukeutuneen miehen asusteet täsmäsivät entisen vangin käyttämiin. Entinen vanki oli kuollut ennen kuin poliisi sai häntä koskeneen vihjeen. Hänen jäämistöstään löydetty salkku oli valmistettu vasta Tuiran kaksoismurhan jälkeen. Poliisin saaman vihjeen mukaan Toivo Lempinen olisi ennen kuolemaansa puhunut vapautumassa olleesta henkilöstä, joka oli uhannut häntä. Vuonna 2024 poliisi ilmoitti uhkauksen kuulleen henkilön olevan kuollut.

Marraskuussa 2024 Tuiran kaksoismurha oli rikostoimittaja Marko Niemen Yle Areenassa julkaistun podcastin *[[Viimeinen johtolanka]]* seitsemännen kauden aihe.

## Lähteet
Alone in the Dark (vuoden 2024 videopeli)

**Alone in the Dark** on Pieces Interactiven kehittämä ja THQ Nordicin julkaisema selviytymiskauhupeli. Peli on julkaistu vuonna  PlayStatio 5:lle, Windowsille ja Xbox Series X/S:lle.

Peli on *[[Alone in the Dark]]* -sarjan "uudelleenkäynnistys" (*reboot*), jota suunniteltiin julkaistavaksi vuonna 2023 ennen julkaisun lykkäämistä vuoteen 2024.

## Pelaaminen
Pelin taustatarina vastaa ensimmäistä peliä: saatuaan häiritsevän kirjeen enoltaan Jeremy Hartwoodilta päähenkilö Emily Hartwood palkkaa etsivän Edward Carnbyn selvittämään mitä on tapahtunut. Pelissä on kaksi eri pelikampanjaa Emilyllä ja Edwardilla pelattavaksi. Taustatarinan samankaltaisuudesta huolimatta tapahtumat eroavat alkuperäisestä pelistä ja pelimaailman hahmot käyttäytyvät eri tavoin riippuen kummalla pelaa. Käsiasetta voi käyttää apuna, mutta ammukset ja muut resurssit ovat vähäisiä. Peliympäristössä on usein muita keinoja vastustajien voittamiseen. Pelissä painotetaan ongelmien ratkaisemista.

## Vastaanotto
Peli sai *[[The Guardian]]in* arvostelussa yhden tähden viidestä. Peliä sanottiin liian vakavaksi, kömpelöksi ja sattumanvaraiseksi herättääkseen tuntemuksia.

Peli sai IGN:n arvostelussa arvosanaksi 6/10. Arvostelussa peliä verrataan muihin lajityypin peleihin ja mainitaan, ettei se aivan pysty nousemaan muiden saman lajityypin pelien yläpuolelle.

Peli sai *[[PC Gamer]]in* arvostelussa arvosanaksi 76/100.

## Lähteet

## Aiheesta muualla
*
Gabonin senaatti

**Gabonin senaatti** () on Gabonin kaksikamarisen parlamentin ylähuone. Se on aikaisemmin koostunut 102 jäsenestä, jotka on valittu kuuden vuoden välein. Valitsijoina ovat toimineet kunta- ja aluevaltuutetut.

Syksyn 2023 vallankaappauksen jälkeen sotilasjuntta asetti 70-jäsenisen siirtymäkauden senaatin. Samalla senaatin jäsenten vähimmäisikä nostettiin 35 vuodesta 50 vuoteen. Seuraavat vaalit on tarkoitus järjestää syksyllä 2025.
## Lähteet
Dungeons

**Dungeons** on Realmforge Studiosin kehittämä ja Kalypso Median julkaisema strategiapeli. Peli on julkaistu vuonna  Windowsille.

## Pelaaminen
Peli on luolaston hallintapeli, jota on verrattu *[[Dungeon Keeper]]iin*, mutta pelissä on myös lisäyksiä. Pelissä on hack and slash -taistelu, tasojärjestelmä ja resurssien keräystä.

## Vastaanotto
Peli sai IGN:n arvostelussa arvosanaksi 6.5/10. Arvostelussa peliä sanottiin hauskaksi, mutta pinnalliseksi.

Peli sai GameSpotin arvostelussa arvosanaksi 5/10. Peli sai moitteita toistuvista tehtävistä, liiallisesta keskittymisestä kaivamiseen, resurssienhallinnan käsittelystä ja että kätyreitä ei voi ohjata suoraan.

## Lähteet

## Aiheesta muualla
*
Anna Samson

**Anna Samson** (s. 23. marraskuuta 1989 Yhdistynyt kuningaskunta) on australialainen näyttelijä, joka tunnetaan rooleistaan televisiosarjoissa Paratiisin paluumuuttaja ja *[[Dead Lucky]]*. Hän syntyi Yhdistyneissä kuningaskunnissa, mutta hänen perheensä muutti Nigeriaan hänen lapsuudessaan. Perhe ei kuitenkaan jäänyt Nigeriaan, vaan muutti Australian Sydneyyn Samsonin ollessa teini-ikäinen.

## Lähteet
Resonance of Fate

**Resonance of Fate** () on tri-Acen kehittämä ja Segan julkaisema roolipeli. Peli on julkaistu vuonna  PlayStation 3:lle ja Xbox 360:lle.

Pelistä julkaistiin korkeamman resoluution grafiikoilla varustettu versio vuonna 2018 PlayStation 4:lle ja Windowsille.

## Pelaaminen
Pelissä on tuttuja elementtejä japanilaisten roolipelien pelaajille, mutta se myös muuttaa asioita. Peli sijoittuu steampunk-maailmaan ja Baselin torniin, joka vaatii säännöllistä korjaamista. Voitetuilta vastustajilta saa energiaa, jota käytetään pelikartan laajentamiseen: pelaajan on löydettävä tietyn muotoisia ja värisiä kappaleita avatakseen uusia alueita. Taistelussa käytetään ampuma-aseita akrobaattisessa taistelussa, jossa hahmot sijoitetaan tietylle polulle vuorollaan.

## Vastaanotto
Peli sai *[[Game Informer]]in* arvostelussa arvosanaksi 6.75/10. Arvostelun mukaan peli voi kiinnostaa japanilaisten roolipelien ystäviä, jotka etsivät erilaista lähestymistä taisteluihin. Muille pelin jyrkkä oppimiskynnys, hassuttelu ja toistamisen tarve eivät ole houkuttelevia.

## Lähteet

## Aiheesta muualla
*
Disciples

**Disciples** on vuoropohjaisten strategiapelien sarja, jonka aloitti Strategy First ja siirtyi myöhemmin Kalypso Medialle.
Sarjan pelit muistuttavat *[[Heroes of Might & Magic]]* -pelejä.

## Pelit
* **' (1999)
* ''[[Disciples II: Dark Prophecy]]'' (2002)
** ''[[Disciples II: Guardians of the Light]]'' (2003), laajennus
** ''[[Disciples II: Rise of the Elves]]'' (2003), laajennus
** ''[[Disciples II: Servants of the Dark]]'' (2003), laajennus
* ''[[Disciples III: Renaissance]]'' (2009)
** ''[[Disciples III: Resurrection]]'' (2010), laajennus
* **' (2021)
* ** (2026)

## Lähteet

## Aiheesta muualla
* Pelisarja MobyGamesissä
Professionella pjasalappar

**Professionella pjasalappar** on debyyttialbumi suomenruotsalaiselta ryhmältä Kaj. Albumi julkaistiin vuonna 2012.

Albumi kokoaa yhteen sen, mikä määritteli Kajn uran alussa. Ensimmäisestä kappaleesta ”Fisken Gunnar” yleisön suosikkeihin ”Karalåtin” ja ”Tango taas”.

## Kappaleet
#  
#  
#  
#  
#  
#  
#  
#  
#  
# 

## Lähteet

## Aiheesta muualla
* Profesionella pjasalappar Kajn virallisilla sivuilla
Lokalproducerat pjas

**Lokalproducerat pjas** on suomenruotsalaisen ryhmän Kajn toinen albumi. Albumi julkaistiin vuonna 2014. Levyltä julkaistu single Jåo nåo e ja jåo yolo ja nåo valittiin vuoden suomenruotsalaiseksi radiokappaleeksi. Suomen latauslistalla kappale käväisi sijalla 25.

## Kappaleet
#  
#  
#  
#  
#  
#  
#   (Ur den finlandssvenska ungdomsmusikalen "Jäbän i Pampas")
#  
#  
#  
# 

## Lähteet
Kom ti byin

**Kom ti byin** on suomenruotsalaisen ryhmän Kaj kolmas albumi. Albumi julkaistiin 8. lokakuuta 2016.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Serussiitti

**Serussiitti** (PbCO3) on karbonaattimineraali, joka kuuluu aragoniittiryhmään. Kidejärjestelmä on ortorombinen ja kiteet ovat usein lattamaisia, mahdollisesti teräväkärkisiä. Mineraali on voimakkaasti hohtava ja väriltään valkoinen tai harmaa tai sitten se on väritön. Viiru on valkoinen. Mineraali on rakeinen, kompakti tai stalaktiittinen. Serussiittia on lyijyjuonteiden hapettumisvyöhykkeessä. Sitä on löydetty myös graniittikallioista ja moreenimaista.

## Lähteet

## Aiheesta muualla

*Webmineral: Cerussite Mineral Data 
*Mindat: Cerussite 
*Handbook of Mineralogy: Cerussite  (pdf)
Kaj 10

**KAJ 10** on suomenruotsalaisen Kaj-yhtyeen livealbumi ja juhlaprojekti, joka julkaistiin yhtyeen 10-vuotisjuhlavuonna 7. toukokuuta 2020. Albumin kappaleet esitettiin myös kahdessa konsertissa Botniahallissa Korsholmissa 30. marraskuuta 2019, joissa yhtye esiintyi täydellä kokoonpanolla.

## Kappaleet

## Lähteet
Gambämark (albumi)

**Gambämark** on suomenruotsalaisen yhtyeen Kaj studioalbumi, joka julkaistiin 14. syyskuuta 2018. Albumi sisältää kappaleita samannimisestä musikaalista, joka esitettiin Wasa Teaterissa vuonna 2018.

## Kappaleet

# "Hitton Litton" – 2.44
# "För Gambämark" – 2.58
# "Dehär e min by" – 3.58
# "Gunilla" – 3.27
# "Mäskis-Gunnar" – 3.34
# "Jag har en vän" – 3.12
# "Ut ur bygden" – 0.51
# "E jöutas ti lev" – 3.42
# "Juntton" – 3.24
# "Bäriking" – 3.01
# "Tär va he tå" – 3.08
# "Tå vi e på pass" – 3.17
# "Talkokraft" – 3.46
# "Ässol" – 3.52
# "Hald Käftan (No dansar vi)" – 4.16

## Lähteet
Born to Börn

**Born to Börn** on suomenruotsalaisen musiikki- ja humoristiryhmän Kaj seitsemäs studioalbumi, joka julkaistiin 14. kesäkuuta 2020 Pjas Productionsin kautta. Albumi julkaistiin yhtyeen rockabilly-alter egon Vörjeans debyyttialbumina.

## Tausta
Vörjeans syntyi Kajn jäsenien ala-asteaikana humoristisena sivuprojektina. Projekti sai alkunsa, kun *Tommy* (Jakob Norrgård), *Freppa* (Kevin Holmström) ja *Määnin* (Axel Åhman) huomasivat, että heidän kaveristaan Määninistä puuttui rockabilly-kappale. Yhtye kehitti leikkisän sekoituksen klassista 1950-luvun rockia ja humoristisia, toisinaan piikikkäitä sanoituksia.

## Kappaleet

## Lähteet
Botnia Paradise (albumi)

**Botnia Paradise** on suomenruotsalaisen yhtyeen Kaj studioalbumi, joka julkaistiin 10. joulukuuta 2021. Albumi sisältää kappaleita heidän samannimisestä musikaalistaan.

## Kappaleet

## Lähteet

## Aiheesta muualla

* Botnia Paradise Kajn virallisilla sivuilla
Emma Johansson (muusikko)

**Emma Johansson** (s. 1999 Porvoo) on suomalainen säveltäjä, sanoittaja ja laulaja. Hän on Emma & Matilda -duon toinen jäsen ja kirjoittanut menestyneitä pop-kappaleita. Johanssonilla on kustannussopimus HMC Publishingin kanssa.

## Tausta ja ura
Johansson kasvoi musiikillisessa perheessä Porvoossa. Hänen isänsä Pepe Johansson perusti Teleks-yhtyeen vuonna 2000. Johansson kiinnostui musiikista jo varhain ja alkoi säveltää omia kappaleita lapsuudessaan. Hän on kertonut varhaisiksi esikuvikseen muun muassa Dolly Partonin ja The Cardigansin.

16-vuotiaana Johansson muutti Tampereelle opiskelemaan ilmaisutaidon lukioon, jossa hän tapasi Matilda Malkamäen. Myöhemmin hän opiskeli Pop & Jazz Konservatoriossa Helsingissä. Koronapandemian aikana keväällä 2020 Johansson ja Malkamäki perustivat Emma & Matilda -duon, joka julkaisi ensimmäisen singlensä ”Joku jonka sä haluut” marraskuussa 2022. Duon musiikkityyliä on kuvattu "makuuhuonefolkiksi".

Johanssonin ura musiikintekijänä muille artisteille alkoi, kun hän otti yhteyttä Universal Musicin A&R Kristiina Wheeleriin. Ensimmäisessä sessioissaan hän oli mukana kirjoittamassa Mirellan kappaletta ”Timanttei” yhdessä Kim Mannilan, Ilon Adlercreutzin ja Mirellan kanssa. Tammikuussa 2024 julkaistu kappale nousi Spotifyn listakärkeen ja siitä tuli vuoden 2024 striimatuin kotimainen kappale yli 28 miljoonalla striimauksella.

Johanssonin kirjoittamia kappaleita ovat esittäneet Mirellan lisäksi muun muassa Anna Abreu, Robin Packalen, Bess, Viivi ja Benjamin.

## Tunnustukset
Johansson on saanut kuusi Emma-palkintoa Emma & Matilda -duon jäsenenä. Vuosina 2025 ja 2026 hänelle myönnettiin vuoden musiikintekijä -Emma-palkinto. Lisäksi hän on saanut Suomen Musiikkikustantajien vuoden biisi -palkinnon kappaleesta ”Timanttei” vuonna 2024.

## Lähteet
Saint-Étienne-au-Mont

**Saint-Etienne-au-Mont** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Englannin kanaalin rannikolla, noin seitsemän kilometriä Boulogne-sur-Merin kaupungista etelään.

Kaupunki on osa Caps et Marais d'Opalen alueellista luonnonpuistoa, ja siellä on Pohjois-Ranskan suurin dyynialue. Écaultin dyynit kattavat 158 hehtaaria ja ovat 5 km pitkä.

Kunnan alueella oleva linna Château d'Audisque on rakennettu 1700-luvun puolivälissä. Linna kuuluu historiallisten monumenttien listalle. Linnan tunnetuimpia asukkaita ovat olleet Hortense de Beauharnais ja Caroline Bonaparte.

## Lähteet

## Aiheesta muualla
Karar i arbeit

**Karar i arbeit** on suomenruotsalaisen yhtyeen Kaj studioalbumi, joka julkaistiin 10. toukokuuta 2024. Kaikki kappaleet ovat Kevin Holmströmin ja Jakob Norrgårdin käsialaa, paitsi ”Kallna mat”, jonka tekijöihin kuuluu myös Axel Åhman. Albumin on tuottanut Janne Hyöty, ja osatuottajana toimi Kevin Holmström noin puolella kappaleista. Patrick Lax soittaa rumpuja yli puolessa kappaleista. Kappaleessa ”Dågär åt böndrin” esiintyvät myös Peter Enroth (viulu) ja Roger Bäck (kontrabasso).

## Kappaleet

## Lähteet
Sauna Collection

**Sauna Collection** on suomenruotsalaisen yhtyeen Kaj kokoelma-albumi, joka julkaistiin 9. toukokuuta 2025. Albumi kokoaa yhtyeen uran kappaleita, mukaan lukien Euroviisuihin osallistunut "Bara bada bastu", ja yhtyeen mukaan toimii hyvänä johdantona uusille kuulijoille.

Toukokuussa 2025 *Sauna Collection* nousi Suomen virallisen albumilistan ykköseksi.

## Kappaleet

## Lähteet
Open Bible Churches

**Open Bible Churches** (vuoteen 1996 asti nimellä **Open Bible Standard Churches**) on yhdysvaltalainen helluntailainen kirkkokunta, joka perustettiin vuonna 1935. Open Bible Churches perustettiin kun Open Bible Evangelistic Association ja Bible Standard Conference yhdistyivät. 

Pääkonttori sijaitsee Des Moinesissa, Iowassa. Alkuperäinen 210 pastorin ryhmä on kasvanut yli 2 500 pastorin ja 1 509 seurakunnan yhteisöksi, joka toimii 40 maassa. Kirkko toimii nykyään Aasiassa, Afrikassa, Etelä-Amerikassa, Euroopassa, Kanadassa, Meksikossa, Keski-Amerikassa ja Karibian saarilla. Virallinen raamattukoulu on New Hope Christian College Oregonissa.

Open Bible Churches on perustajajäsen National Association of Evangelicals-järjestössä ja Pentecostal/Charismatic Churches of North America-järjestössä. Se on jäsenenä Pentecostal World Conference-järjestössä.

## Historia
Open Bible Churches sai alkunsa kahdesta herätysliikkeestä, Bible Standard Conferencesta, joka perustettiin Eugenessa, Oregonissa, Fred L. Hornshuhin johdolla vuonna 1919, ja Open Bible Evangelistic Associationista, joka perustettiin Des Moinesissa, Iowassa, John R. Richeyn johdolla vuonna 1932. Oppiensa ja hallintotapansa puolesta samankaltaiset ryhmät yhdistyivät 26. heinäkuuta 1935 nimellä Open Bible Standard Churches, Inc. Ensimmäinen lähetyssaarnaaja lähti Intiaan vuonna 1926.

## Oppi
Emokirkkojen historialliset juuret ulottuvat vuoden 1906 Pyhän Hengen vuodatukseen Azusa-kadun herätyksessä Los Angelesissa ja täyden evankeliumin liikkeeseen Keskilännessä. Molemmat ryhmät järjestäytyivät helluntailiikkeen vaikutuksesta. Yksinkertainen usko, fanatismin puuttuminen, evankelioinnin ja lähetystyön korostaminen sekä vapaa yhteys muihin ryhmiin olivat kasvavien järjestöjen tunnusmerkkejä.

## Hallinto
Open Bible Churchesin ylin hallintoelin kokoontuu joka toinen vuosi ja koostuu kaikista pastoreista sekä yhdestä äänioikeutetusta edustajasta jokaista 100 jäsentä kohti kustakin seurakunnasta. Kansallinen hallitus, jonka valitsevat kansalliset ja alueelliset konferenssit, hoitaa järjestön asioita.

## Lähteet
Outreau

**Outreau** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Lianejoen varrella, noin kolme kilometriä Boulogne-sur-Merin kaupungista etelään.

Outreau on teollisuuskaupunki. Sinne perustettiin terästehdas vuonna 1857, jonka masuunit suljettiin lopullisesti vuonna 1978. Teollisuus on kuitenkin edelleen tärkeä työllistäjä. Kaupunki tunnetaan sosialistien tärkeänä tukikohtana.

Vuosina 2001–2005 kaupunki oli huomattavan mediahuomion kohteena Ranskassa Outreaun tapauksen vuoksi. Kyseessä oli lapsiin kohdistunut seksuaalirikostapaus, joka ravisteli yleistä mielipidettä, ja joka kyseenalaisti koko Ranskan oikeusjärjestelmän.

## Lähteet

## Aiheesta muualla
Apostolic Faith Church

**Apostolic Faith Church** eli **Apostolic Faith Mission of Portland, Oregon** on yhdysvaltalainen pyhitysliikkeeseen kuuluva helluntailainen kirkkokunta, jonka perusti Florence L. Crawford vuonna 1907. 

Liike on levinnyt ympäri maailmaa kirjallisuuden avulla, jota julkaistaan ja jaetaan edelleen kaikkialla ilman tilausmaksua. Kokouksissa ei kerätä kolehtia eikä yleisöltä pyydetä rahaa.

Portlandissa Oregonissa on järjestetty vuosittain leirikokouksia vuodesta 1907 lähtien, joihin on saapunut edustajia ympäri maailmaa. Portlandin päämajasta lähteneet lähetyssaarnaajat ovat perustaneet seurakuntia Eurooppaan, Aasiaan, Etelä-Amerikkaan ja moniin Afrikan maihin.

## Oppi
Kirkkokunnan tärkeimpiä oppeja ovat uskon kautta tapahtuva vanhurskauttaminen, joka on hengellinen uudestisyntyminen: pyhitys, toinen selvä armon teko, Wesleyläinen pyhitysopetus, Pyhän Hengen kaste sekä Latter Rain -herätyksen korostus.

## Historia
Kirkkokunta sai alkunsa vuonna 1906 Los Angelesin Azusa-kadun herätyksestä. Rouva Florence L. Crawford, joka oli saanut Pyhän Hengen kasteen Los Angelesissa, toi tämän Latter Rain -sanoman Portlandiin joulupäivänä 1906.

## Lähteet
Ankeriitti

**Ankeriitti** (CaFe(CO3)2) on anhydrinen karbonaattimineraali. Se on väriltään valkoinen, harmaa tai kellanruskea, rapautuessaan se muuttuu tummanruskeaksi. Se on läpikuultava, lasinkiiltoinen ja helmiäiskiiltoinen. Kidejärjestelmä on trigoninen ja kiteet ovat muodoltaan massamaisia, romboedreja tai rakeinen. Viiru on valkoinen ja lohkeava murros on lähes simpukkamurros. Ankeriittia muodostuu sedimenteissä muuntumalla ja sitä esiintyy yhdessä dolomiitin, sideriitin, kvartsin, kuparisulfidien ja kullan kanssa. Sitä on löydetty yleisimmin Styriasta Itävallasta ja Mlynkystä Slovakiasta. Sitä esiintyy harvoin kalkkikivissä.

## Lähteet

## Aiheesta muualla
* Webmineral: Ankerite Mineral Data 
* Mindat: Ankerite 
* Handbook of Mineralogy: Ankerite (pdf)
Tomanivi

**Tomanivi** on Fidžin korkein vuori ja sijaitsee Viti Levun saarella Länsi-Divisioonassa.

Tomanivi on sammunut tulivuori, joka kohoaa 1&nbsp;324 metrin korkeuteen merenpinnasta, muodostaen Fidžin saariston korkeimman kohdan. Vuori on merkittävä paitsi korkeutensa, myös eristyneisyytensä vuoksi, sillä lähin yhtä korkea huippu sijaitsee 1&nbsp;037 kilometrin päässä. Tomanivi kuuluu Melanesian vuoristoon ja on listattu YK:n jäsenvaltioiden korkeimpien kohtien luetteloon. Vuori tunnettiin brittivallan aikana nimellä **Mount Victoria**, mutta nykyisin käytetään pääasiassa nimeä Tomanivi.

## Ilmasto
Tomanivi jakaa Viti Levun kahteen ilmastovyöhykkeeseen, mikä vaikuttaa saaren sääolosuhteisiin ja maatalouteen. Kaakkoisosa on kostea, ja siellä sataa noin 3&nbsp;050 mm vuodessa, kun taas luoteisosa on kuivempi, sademäärän vaihdellessa 1&nbsp;800–2&nbsp;300 mm:n välillä.

## Kasvillisuus ja eläimistö
Vuoren rinteillä kasvaa tiheää vuoristometsää, joka koostuu alkuperäisistä kasveista, kuten saniaisista ja puista. Alueella elää monipuolinen eläimistö, mukaan lukien äärimmäisen harvinainen hohtokaija, jonka viimeiset tunnetut esiintymät sijaitsevat Tomanivin ympäristössä.

## Vaellus ja matkailu
Tomanivi houkuttelee matkailijoita, erityisesti vaeltajia, jotka haluavat kokea sen upeat näkymät ja luonnon. Vaellus huipulle alkaa Navai-kylästä, ja noin 4,5 kilometrin mittainen reitti kestää vaativissa olosuhteissa noin viisi tuntia. Koko reitin kulkeminen, mukaan lukien paluu, vie noin kuusi tuntia. Huipulta avautuvat näkymät tulivuoren vanhaan kraatteriin ja ympäröiville saarille. Vaellus edellyttää oppaan varaamista Navai-kylästä turvallisuuden ja reitin tuntemuksen vuoksi.

## Lähteet
Wesley Simina

**Wesley Simina** (s. 10. syyskuuta 1961) on mikronesialainen poliitikko, joka on vuodesta 2023 lähtien maansa presidenttinä.

Siminalla on oikeustieteen tohtorin (Juris Doctor) tutkinto. Simina valittiin ensimmäistä kertaa poliittiseen luottamustehtävään vuonna 2005, kun hänestä tuli Chuukin kuvernööri. Hän uusi paikkansa vuonna 2009, mutta erosi kaksi vuotta myöhemmin, kun hän nousi Mikronesian kongressiin edustamaan Chuukia sen senaattorina. Vuonna 2015 hänet valittiin kongressin puhemieheksi, ja hänet valittiin puhemieheksi uudelleen vuosina 2017, 2019 ja 2021.

Presidentiksi Simina valittiin 11. toukokuuta 2023. Hänen varapresidentikseen valittiin kosraelainen Aren Palik.

Simina on naimisissa Ancelly Siminan kanssa, ja heillä on kahdeksan lasta.

## Lähteet
Valkoinen (täsmennyssivu)

**Valkoinen** voi viitata esimerkiksi seuraaviin asioihin:

* valkoinen, väri
* valkoinen, hevosen väritys
* valkoinen, koiran väritys
* Valkoinen, järvi Pirkanmaalla
* *[[Kolme väriä: Valkoinen]]* (lyhyemmin *Valkoinen*), puolalainen elokuva vuodelta 1994

## Katso myös
* Valkoiset (täsmennyssivu)